open-index/open-wikipedia-markdown huggingface dataset:
Tumšā matērija

**Tumšā matērija** astronomijā un kosmoloģijā ir apzīmējums matērijai, kas neizstaro nekādu elektromagnētisko starojumu un to nevar novērot tieši ar optiskām vai radio metodēm. Netieši par tās eksistenci liecina gravitācijas efekti. Tiek lēsts, ka tumšā matērija sastāda 83% no visas matērijas Visumā.

Tumšā matērija varētu būt barionu vai nebarionu matērija. Nelielas daļa tumšās matērijas varētu būt parastā matērija, kas kaut kādu apstākļu dēļ neizstaro vai ļoti maz izstaro elektromagnētisko starojumu. Lielākā daļa slēptās masas, domājams, tomēr nav veidota no atomiem un nemijiedarbojas ar parasto matēriju ar elektromagnētisko spēku palīdzību. Nebarionu matērija varētu būt neitrīno, kā arī tādas hipotētiskas daļiņas kā aksioni vai supersimetriskās daļiņas.

Nebarionu matērija tiek klasificēta atkarībā no to veidojošo daļiņu masas un (vai) to tipiskajiem ātrumiem (masīvākās daļiņas kustas lēnāk). Ir trīs nebarionu matērijas hipotēzes: karstā tumšā matērija, siltā tumšā matērija un aukstā tumšā matērija, kā arī vairākas to kombinācijas. Visvairāk diskutētā ir aukstā tumšā matērija, kuras pamatā par visiespējamāko uzskata neitralīno. Karstā tumšā matērija varētu sastāvēt no masīviem neitrīno.

Eksistē arī teorijas, kas galaktiku kustību anomālijas izskaidro bez slēptas masas nepieciešamības.

## Izpētes vēsture
Slēptas, nenovērojamas matērijas esamību postulēja Frics Cvikijs 1934. gadā, novērojumos atklājot galaktiku kopā esošu galaktiku relatīvo ātrumu neatbilstību ar teorētiski aprēķināto. Vēlāki cita veida novērojumi apstiprināja tumšās matērijas esamību: galaktiku rotācijas ātrumi, gravitācijas lēcu efekti objektiem, kas atrodas galaktiku kopu aizmugurē, karstas gāzes sadalījums galaktikās un galaktiku kopās.

Deviņdesmitajos gados amerikāņu un austrāliešu zinātnieki pētīja zvaigznes, ko sauc par 1a tipa pārnovām. Šī veida pārnovu veido baltā pundurzvaigzne, kas uzsūc sevī blakus esošo zvaigzņu vielu. Brīdī, kad punduris sasniedz noteiktu lielumu, tas eksplodē, atbrīvojot datus pār pārnovas starojumu, astronomi var aprēķināt ne vien attālums līdz zvaigznei, bet arī tās kustības ātrumu un laiku, kad sākusi izstaroties gaisma.
Pārnovas ir ļāvušas zinātniekiem izsekot Visuma izplešanās ātrumam daudzos dažādos laikos kopš Lielā Sprādziena brīža. Astronomi bija pārliecināti, ka visā Visumā pastāvēšanas laikā tā izplešanās ātruma būtu pastāvīgi jāsamazinās, jo gravitācijas spēkam būtu jāvelk viss kopā. Tāpēc iestājies liels šoks, kad izrādījās, ka Visuma izplešanās ātrums samazinājies pirmos 7 miljardu gadu pēc Lielā sprādziena, bet pēc tam sācis palielināties un turpina to darīt pašlaik. Tas bija pretrunā ar trīs gadsimta ceturkšņus valdījušo mācību, un būtu ticami, ja visu matēriju bīdītu nezināms dabas spēks, ko mūsdienās pazīst kā tumšo matēriju.

## Atsauces

## Ārējās saites

* Tumšā matērija jeb no kā veidota pasaule, kurā dzīvojam? Profesora Auziņa zinātnes sleja
Austrijas federālās zemes

**Federālās zemes** (, arī *Bundesländer*) ir Austrijas pirmā līmeņa administratīvā iedalījuma vienība. Austrija administratīvi dalās deviņās federālajās zemēs. Katrai federālajai zemei ir sava vēlēta likumdošanas vara (landtāgs). Katrai federālajai zemei ir arī sava konstitūcija, kas nedrīkst būt pretrunā ar Austrijas konstitūciju.

## Federālo zemju saraksts

## Vēsture
Piecas no deviņām Austrijas federālajām zemēm izveidojās viduslaikos. Tās bija Lejasaustrija, Karintija, Štīrija, Tirole un Zalcburga (kā arhibīskapijas). Augšaustrija izveidojās kā daļa no Svētās Romas impērijas, kad valdīja Jozefs II Hābsburgs. Pēc Pirmā pasaules kara Austrijai pievienojās Forarlberga (referendums par pievienošanos notika . Pēc Austroungārijas sadalīšanās, pretēji Ungārijas centieniem, 1921. gadā Burgenlande nonāca Austrijas sastāvā. Pēc Anšlusa 1938. gadā Burgenlandes zeme tika likvidēta un pievienota Lejasdonavai un Štīrijai. Atjaunota 1945. gadā Padomju Savienības okupācijas zonā.

Un, visbeidzot, Vīne kā atsevišķa federālā zeme no Lejasaustrijas tika izveidota 1922. gadā.

## Atsauces

## Ārējās saites
Kokars

**Kokars** var būt:

* Gido Kokars (1921—2017) — latviešu diriģents;
* Imants Kokars (1921—2011) — latviešu diriģents;
* Uldis Kokars (dzimis 1962) — latviešu mūziķis, diriģents un pedagogs.
Sanpedro kaktuss

**Sanpedro kaktuss** (*Echinopsis pachanoi*) ir ātri augošs kaktuss, kura dabiskā izplatības vieta ir Andu kalni Peru 2000—3000 metru augstumā virs jūras līmeņa. Tas ir izplatījies arī Argentīnā, Bolīvijā, Čīlē, Ekvadorā, tāpat to audzē arī citās pasaules vietās. Kaktusu izmanto tradicionālajā medicīnā un reliģiskajās praksēs, to plaši audzē arī kā kultūraugu.

Sanpedro kaktuss satur vairākus alkaloīdus, to vidū arī meskalīnu samērā lielā daudzumā (0,21—1,8%), meskalīna iegūšanai un uzņemšanai Sanpedro kaktusu mēdz kultivēt pat biežāk nekā peijotu, galvenokārt ātrāku augšanas tempu dēļ.

## Attēlu galerija

Attēls:Echinopsis-pachanoi-peru.jpg|Sanpedro kaktuss savvaļā
Attēls:Echinopsis-pachanoi-small.jpg|Sanpedro kaktusa stāds
Attēls:San Pedro Stars.jpg|Sagriezts Sanpedro kaktuss pagatavošanai


## Atsauces

## Ārējās saites

* Erowid psihotropo kaktusu papildinformācija
Iepriekšnolemtība

[thumb|''Juan de la Abadía el Viejo''. [Erceņģelis Miķelis "sver" dvēseles]]
**Iepriekšnolemtība** jeb **predestinācija** () ir termins teoloģijā, kas apzīmē mācību (dogmu) par to, ka viss šajā pasaulē jau ir iepriekš Dieva nolemts.

Predestinācijas jēdziens ir īpaši nozīmīgs protestantisma reformācijas kustībā, kur tā kļuva par vienu no galvenajiem franču teologa Žana Kalvina mācības (kalvinisma) pamatpostulātiem. Kalvins iepriekšnolemtību interpretēja kā Dieva gribu dažus cilvēkus sodīt ar mūžīgo lāstu un mokām, bet citus ar pestīšanu un nonākšanu debesīs, tādējādi mūsu rīcība un lēmumi nekādi neietekmē mūsu pestīšanu; cilvēks jau piedzimstot ir iepriekš nolemts pestīšanai vai noraidīšanai.

Tomēr šī mācība ir izraisījusi diskusijas, jo daži uzskata, ka tā ir pretrunā ar brīvās gribas jēdzienu. Daudzas kristīgās konfesijas, piemēram, Romas katoļu baznīca, uzsver, ka, lai gan Dievs ir viszinošs, cilvēkiem joprojām ir dota brīvība izvēlēties starp labu un ļaunu, un viņu darbībām ir būtiska nozīme pestīšanas procesā.

## Ārējās saites
Berberi

thumb|200px|Berberu karogs
**Berberi** ir Ziemeļāfrikas rietumu pirmiedzīvotāju tautu grupa, kas dzīvo teritorijā no Atlantijas okeāna līdz Šivas oāzei Ēģiptē (kas atrodas apmēram 50 km uz austrumiem no Lībijas robežas). Pirmo reizi vārds "berberi" parādījās pēc Romas Impērijas sabrukšanas.

## Vēsture
Ģenētiskie pētījumi norāda, ka neolīta perioda ieceļotāji Ziemeļāfrikā ienākuši no austrumiem un asimilējuši paleolīta iedzīvotājus. Tam bijusi lielāka ietekme uz pamtiedzīvotāju genomu nekā arābu ekspansijai pēc 7. gadsimta.
Vēsturiski šie ļaudis ir runājuši berberu valodā vai kādā no šīs valodas dialektiem, berberu valoda ir Afroāzijas (jeb hamītu-semītu valodu) valodas atzars. Mūsdienās liela daļa berberu runā arābu valodā. Āfrikā kopumā dzīvo ap 30—40 miljoni berberu valodā runājošo iedzīvotāju, pārsvarā Marokā, Alžīrijā, Mali, Nigērijā un Lībijā, krietni mazāka berberu koncentrācija arī Ēģiptē. 

Neraugoties uz berberu ieguldījumu arābu Āfrikas politiskajā dzīvē, viņu nearabizētajām ciltīm trūkst politiskās un dažviet arī kultūras autonomijas, lai gan tās ir lielākā etniskā minoritāte. Visi mēģinājumi panākt autonomiju tika brutāli apspiesti. Berberu jautājums ieņem nozīmīgu vietu mūsdienu Ziemeļāfrikas dzīvē, taču visur tas tiek risināts atšķirīgi. Ja Marokā ir bijusi lielā mērā liberāla politika attiecībā uz berberiem, tad Alžīrijā pamatiedzīvotāju problēma ir īpaši aktuāla.

Eiropā dzīvo ap 2,2 miljoni berberu imigrantu, lielākoties Nīderlandē, Beļģijā un Francijā.

## Atsauces

## Ārējās saites
Smailā kailgalve

**Smailā kailgalve** (*Psilocybe semilanceata*) ir psihodēliska kailgalvju ģints sēne, kas satur psihoaktīvas vielas: psilocibīnu un beocistīnu. No visām pasaules psilocibīna sēnēm tā ir visbiežāk sastopamā un arī visspēcīgākā. Sēnēm ir izteikta konusveida jeb zvana formas cepurīte līdz 2,5 centimetru diametram ar mazu izvirzījumu cepurītes augšpusē.

## Izplatība
Smailā kailgalve ir izplatīta Ziemeļu puslodes aukstajos un subarktiskajos reģionos. Tās dabiskais izplatības reģions ir Eiropa visbiežāk tā sastopama Ziemeļeiropas, Centrāleiropas un Austrumeiropas reģionos. Sēne ir sastopama arī Latvijā.

Tā visbiežāk aug pakalnu dienvidu nogāzēs ar zemu zāli, it īpaši, govju un aitu ganībās. Tā aug arī pie grīšļiem, uz to bojāgājušajām, puvušajām saknēm.

## Atsauces

## Ārējās saites

* 
*
Imants Kokars

**Imants Kokars** (dzimis  Gulbenē, miris  Rīgā) bija latviešu diriģents.

## Dzīvesgājums
Dzimis  Gulbenē zemnieka Aleksandra Kokara un viņa sievas Marijas ģimenē kā trešais dēls (17. augustā dzimis viņa dvīņubrālis Gido).

Bērnību pavadīja Vecgulbenes pagasta "Avotiņos" (tagad Gulbenes novads), mācījās Blomes (tagad Ozolkalns) pamatskolā (1929–1936). 1938. gadā iestājās jaundibinātajā Cēsu Skolotāju institūtā. Kad pēc Latvijas okupācijas to slēdza, turpināja studijas Jelgavas un Rēzeknes Skolotāju institūtā (1940–1943), mācījās arī Rēzeknes Mūzikas skolā. Strādāja par skolotāju Gulbenes vidusskolā (1944–1945).

Pēc Otrā pasaules kara beigām strādāja par fizikas un matemātikas skolotāju Cēsu vidusskolā, līdztekus mācījās Cēsu Mūzikas skolā, ko beidza 1948. gadā. 1948. gadā sāka vadīt Cēsu rajona pūtēju orķestri un Cēsu Skolotāju institūta kori, kas ieguva pirmo vietu 1948. gada Padomju Latvijas I Dziesmu svētkos. 
No 1951. līdz 1956. gadam studēja Latvijas Valsts konservatorijas Koru diriģentu nodaļā un strādāja par kormeistaru Latvijas Radio korī. Bija kormeistars Latvijas Radio korī (1950–1962) un pedagogs Rīgas Pedagoģiskajā institūtā (1953–1957).

Ar panākumiem vadīja vīru kori "Dziedonis" (1955-1990), Jelgavas skolotāju kori "Zemgale" (1961-1967) un Cēsu rajona skolotāju jaukto kori "Beverīna" (1966-1980). Bija Latvijas Valsts konservatorijas (LVK) vecākais pedagogs un docents (1963-1975), 1969. gadā no Konservatorijas studentiem un absolventiem izveidoja Rīgas kamerkori "Ave Sol", bija tā galvenais diriģents (1969-2001). Apprecējās ar kora dziedātāju Edīti Kokari, viņu ģimenē piedzima divi dēli.

Kopš 1965. gada pastāvīgi bija Vispārējo latviešu Dziesmu un Deju svētku virsdiriģents. 1975. gadā viņu ievēlēja par Konservatorijas profesoru (1975-2000) un rektoru (1975-1990).

Pēc Latvijas neatkarības atjaunošanas bija Ziemeļvalstu Dziesmu svētku (1995, 1997, 1999), Kanādas Latviešu dziesmu svētku (Toronto, 1996), Fēru salu mūzikas festivāla (Dānija, 1996) virsdiriģents. Vadīja projektu "Latviešu kora dziesmas antoloģija" 12 sējumos (1996–2000). Bija Latvijas Zinātņu akadēmijas goda loceklis (kopš 1994), latviešu studentu korporācijas *[[Fraternitas Metropolitana]]* biedrs.

Miris  90 gadu vecumā Vakarbuļļos, rīta pastaigā uz jūru. Apglabāts Rīgas Meža kapos.

## Apbalvojumi
* Triju Zvaigžņu ordenis, III šķira (1995) 
* Lielā Mūzikas balva (1996)
* Ministru kabineta balva (2000)

## Filmēšanās
Imants Kokars kopā ar savu brāli Gido Kokaru kā aktieri piedalījušies Rīgas Kinostudijas spēlfilmās "Līvsalas zēni" (1969). Gido Kokars piedalījās arī filmā "Motociklu vasara" (1975). Par brāļiem Kokariem pašiem uzņemtas vairākas dokumentālās filmas, tai skaitā Jura Podnieka filma "Brāļi Kokari" (1978) un Ginta Grūbes filma "Kokaru dziesmusvētki" (2008)

## Piemiņa
2012. gadā pie kādreizējās Cēsu skolotāju institūta ēkas atklāja piemiņas plāksni Imantam Kokaram kā bijušajam studentam un kordiriģentam.

## Atsauces

## Ārējās saites
* Imants un Gido Kokari enciklopēdijā "Latvijas ļaudis"
* Imants Kokars pēdējo reizi XXIV dziesmusvētkos diriģē "Gaismas pili" (2008)
1218. gads

**1218. gads** () bija parastais gads, kas pēc Jūlija kalendārā sākās pirmdienā.

## Notikumi
* 31. augusts — Al-Kamils kļuva par Ēģiptes sultānu.

### Nezināms datums
* Tika dibināta Salamankas universitāte, viena no vecākajām universitātēm Eiropā.
* Zobenbrāļu ordenis uzsāka Igaunijas iekarošanu.
* Tika izveidota Sēlijas bīskapija, kas pastāvēja tikai 8 gadus.
* Notika kauja pie Puides.
* Notika krievu karagājiens uz Senlatviju.
* Notika pirmais letu karagājiens uz Krievzemi.

## Dzimuši
* 1. maijs — Rūdolfs I (*Rudolf* I), Vācijas karalis (miris 1291.)
* 30. oktobris — Čukio, Japānas imperators (miris 1234.)

## Miruši
* 2. februāris — Konstantīns Vsevolodovičs, Novgorodas lielkņazs (dzimis 1186.)
* 19. maijs — Otons IV, Svētās Romas imperators (dzimis 1175.)
1300. gads

**1300. gads** () bija garais gads, kas pēc Jūlija kalendāra sākās piektdienā.

## Notikumi
* 15. jūnijs — dibināta Bilbao pilsēta Spānijā.

### Nezināms datums
* Nauda no Florences kļuva par pirmo starptautisko valūtu.
* Francijas karalis Filips IV Kapetings uzsāka Flandrijas aneksiju.
* Vāclavs II Pšemisls kļuva par Polijas karali.
* Amsterdama oficiāli tika pasludināta par pilsētu.
* Tika pabeigta Tronheimas katedrāles celtniecībā, svarīgākā baznīca Norvēģijā.

## Dzimuši
* 21. marts — Henrihs Suzo, vācu mistiķis (miris 1366.)
* *iespējams*
** Jaunutis, Lietuvas dižkunigaitis (miris 1366.)

## Miruši
* 29. augusts — Gvido Kavalkāni, itāļu dzejnieks (dzimis 1255.)
Klučborka

**Klučborka** (), vēsturiski arī **Kreicburga Augšsilēzijā** (), ir pilsēta Polijas dienvidos, Opoles vojevodistē. Būtisks dzelzceļa mezgls.

Pilsētu dibinājuši Sarkanās Zvaigznes krustnešu ordeņa bruņinieki. 18. gadsimtā Austrijas mantojuma kara rezultātā pilsēta iekļāvās Prūsijā. 1921. gada Augšsilēzijas referendumā 95.6% iedzīvotāju nobalsoja par palikšanu Vācijas sastāvā, nevis pievienošanos jaunajai Polijas valstij. Līdz 1945. gadam pilsēta ietilpa Vācijā, bet, pamatojoties uz Potsdamas konferences lēmumiem, tā tika piešķirta Polijai.

Klučborka ir vācu rakstnieka Gustava Freitāga (*Gustav Freytag*, 1816 - 1895) un esesieša Kurta Delīges (*Kurt Daluege*, 1897 - 1946) dzimtā pilsēta, bet tās pievārtē dzimis vācu ģenerālis Valters fon Litvics (*Walther von Lüttwitz*, 1859 - 1942).
OpenVPN

**OpenVPN** ir atklātā pirmkoda programmatūra virtuālā privātā tīkla (VPN) izveidošanai, lai izveidotu šifrētu kanālu no punkta uz punktu (*point-to-point*), vai savienojumu serveris-klients starp datoriem. Tas ļauj izveidot savienojumu starp datoriem, kuri atrodas aiz NAT ugunsmūriem, nemainot to (ugunsmūru) uzstādījumus. OpenVPN izveidoja Džeimss Jonans (*James Yonan*), un to izplata saskaņā ar GNU GPL licenci.

## Ieviešana

Lai nodrošinātu aizsardzību kontroles kanālam un datu plūsmai, OpenVPN izmanto OpenSSL bibliotēku. Pateicoties tam tiek izmantots viss šifrēšanas kopums, kas ir pieejams konkrētajā bibliotēkā. Tāpat var tikt izmantota arī HMAC pakešu autorizācija, lai nodrošinātu lielāku aizsardzību un aparatūras paātrinājums, lai uzlabotu šifrēšanas ražīgumu. Šī bibliotēka izmanto OpenSSL, un precīzāk SSLv3/TLSv1. OpenVPN tiek izmantota Solaris, OpenBSD, FreeBSD, NetBSD, GNU/Linux, Apple Mac OS X, QNX un Microsoft Windows sistēmās. 

## Autentifikācija

OpenVPN risinājums piedāvā saviem lietotājiem ar vairāku veidu autentifikāciju.

* Uzstatīta atslēga - vieglākais veids.
* Sertificētā autentifikācija – šī metode ir ļoti elastīga iestatījumos.
* Izmantojot lietotājvārdu un paroli - var tikt izmantota bez klienta sertifikāta izveides (servera sertifikāts tik un tā ir nepieciešams).

## Tīkls

OpenVPN visas tīkla darbības veic izmantojot TCP vai UDP protokolu (TCP var lietot, ja UDP nav pieejams). Tāpat ir iespējams strādāt cauri lielākajai daļai proxy serveru, ieskaitot HTTP, NAT un ugunsmūrus. Serveris var būt iestatīts uz klienta tīkla iestatījumu konfigurēšanu. Piemēram: IP adrese, maršrutēšanas un savienojuma iespējas. OpenVPN piedāvā divas dažādas variantus tīkla saskarnēm, izmantojot TUN/TAP dziņus. Ir iespējams izveidot Layer 3-based IP tuneli, kas tiek saukts par TUN, un Layer 2-based Etherne - TAP, spējīgs pārraidīt Ethernet datu plūsmu. Tāpat ir iespējams izmantot LZO kompresijas bibliotēku, lai sakompresētu datu plūsmu. 2.0 versija atšķirībā no 1.0 versijas, kas ļauj veidot tikai 1 tuneli vienam procesam, ļauj kontrolēt vairākus vienlaicīgi izveidotus tuneļus.

Standarta TCP un UDP protokolu izmantošana OpenVPN risinājumā ļauj to pielietot kā alternatīvu protokolam IPsec situācijās, kad interneta piegādātāji bloķē dažus VPN protokolus.
LogMeIn Hamachi

***LogMeIn Hamachi*** ir programma, kas paredzēta virtuālā privātā tīkla savienojumu veidošanai. *Hamachi* ļauj izveidot savu aizsargātu tīklu starp datoriem, kuri ir savienoti ar interneta starpniecību, tā it kā tie būtu savienoti vienā lokālā fiziskā tīklā.

*Hamachi* ļauj izveidot lokālo tīklu caur internetu. Visbiežāk *Hamachi* tīklu izmanto, lai savienotu serveri ar "pelēko" IP un klientu datoriem. Starp citu, šāda metode sarežģī pakešu pārtveršanu.

Jebkuras lietojumprogrammas, kas darbojas lokālajā tīklā, var darboties izmantojot *Hamachi* tīklu, tai pat laikā nosūtāmie dati tiks aizsargāti, un informācijas apmaiņa starp datoriem tiks veikta pēc vienādranga (*peer-to-peer*) principa.

*Hamachi* — virtuālu aizsargātu tīklu organizācijas sistēma tiek veidota pamatojoties uz Lietotāja datogrammu protokolu. Šādā tīklā mezgli, lai izveidotu savienojumu savā starpā, izmanto trešo mezglu, kas tiem palīdz atrast un noteikt vienam otru, bet informācijas nodošana tiek veikta tieši starp mezgliem. Tajā pat laikā mijiedarbojošies mezgli var atrasties aiz NAT vai ugunsmūra.

*Hamachi*' izmanto geimeri, lai varētu spēlēt vecās spēles caur internetu, izmantojot VPN, jo oficiālie spēļu serveri internetā ir slēgti (piemēram, *[[Red Alert 2]]*).

*Hamachi* izmanto arī geimeri, lai varētu spēlēt spēļu pirātiskās kopijas, lai apietu spēļu drošības sistēmas, kas pieprasa unikālu CD atslēgu, lai varētu spēlēt to tiešsaistē.

Daudzi kritizē jauno (otro) *Hamachi* versiju, par tās nestabilo darbību un biežo savienojuma izveidi caur "atkārtotāju" tiešā tuneļa vietā, tāpēc pirmā programmatūras versija joprojām ir uzskatāma par populārāku.
Salvinorīns A

**Salvinorīns A** ir galvenā dievišķās salvijas psihoaktīvā viela, kas pieder pie diterpenoīdiem. Tas uzbūves ziņā atšķiras no citām dabiskajām halucinogēnajām vielām (piemēram, DMT, psilocibīna un meskalīna), jo tā molekulā nav slāpekļa atomu, tāpēc šī viela nav uzskatāma par alkaloīdu. Salvinorīns A ir arī visiedarbīgākais dabiskais halucinogēns — tas ir aktīvs jau pie devām 200 µg.

Salvinorīns A neiedarbojas uz 5-HT2A serotonīna receptoru, uz ko iedarbojas lielākā daļa pazīstamāko psihodēlisko halucinogēnu (piemēram, LSD vai meskalīns). Tas darbojas kā κ-opioīdu receptora antagonists un D<sub>2</sub> dopamīna receptora daļējs antagonists.

## Atsauces

## Ārējās saites
*
Difenhidramīns

**Difenhidramīns** (**DPH**; ***Benadryl***, ***Dimedrol***) ir pirmās paaudzes antihistamīns, kura pamatfunkcija ir alerģisku izpausmju novēršana. Tāpat kā citi pirmās paaudzes antihistamīni, tas izraisa miegainību un atslābumu, to lieto arī kā spēcīgu sedatīvu un vieglu anksiolītisku līdzekli. Difenhidramīns spēj novērst arī nelabumu un vemšanu.

Tas ir viens no senākajiem atklātajiem antihistamīniem, difenhidramīnu izgudroja jau 1943. gadā.

## Psihotropās īpašības
Difenhidramīnu lieto apreibināšanās nolūkos kā halucinogēnu un depresantu (vienu pašu lielās devās (ap 150 mg) vai mazās devās (ap 50 mg) kā alkohola, dekstrometorfāna un dažu opiātu iedarbības pastiprinātāju).

Biežāk difenhidramīns tiek lietots kā halucinogēns, ļoti lielās devās (ap 500 mg) izraisot spēcīgas halucinācijas un delīriju. Tā iedarbība ir identiska dimenhidrināta iedarbībai, tomēr difenhidramīns ir aktīvāks par dimenhidrinātu — abu vielu psihotropo devu attiecība ir 29 mg DPH pret 50 mg DMH (respektīvi, 500 mg DPH atbilst 862 mg DMH). Difenhidramīns izsauc arī spēcīgāku miegainību nekā dimenhidrināts un iedarbojas ātrāk.

## Atsauces

## Ārējās saites

*
1284. gads

**1284. gads** () bija garais gads, kas pēc Jūlija kalendāra sākās sestdienā.

## Notikumi
* 6. augusts - itāliešu pilsētvalsts Dženovas karaflote uzvar sāncenses Pizas karafloti Melorijas kaujā. Pēc šīs kaujas sākas Pizas noriets.
* Zelta orda otro reizi iebrūk Ungārijā.

## Dzimuši
* 25. aprīlis - Edvards II Plantagenets - Anglijas karalis (miris 1327.)

## Miruši
BSAT-3c/JCSAT-110R

***BSAT-3c/JCSAT-110R*** ir Japānas uzņēmumu *[[Broadcasting Satellite System Corporation]]* un *[[JSAT Corporation]]* kopējs sakaru pavadonis, kas palaists 2011. gadā. Tas apkalpo klientus pamatā Japānas teritorijā.

Pavadoni izgatavojusi kompānija *[[Lockheed Martin]]* uz platformas *[[A2100A]]* bāzes.
Kosmiskā aparāta masa startā bija 2910 kg, izmēri: 5,3 × 2,0 × 1,9 m. ir divas neatkarīgas derīgās kravas ar 12 Ku joslas raidītājiem katrā.

*BSAT-3c/JCSAT-110R* tika palaists  22:54 UTC ar nesējraķeti *[[Ariane 5ECA]]* no Gviānas kosmiskā centra kopā ar Japānas pavadoni *[[Astra 1N]]*. Kosmiskais aparāts tika ievadīts ģeostacionārajā pārejas orbītā. Ģeostacionāro orbītu pavadonis sasniedza paša spēkiem. Tas tika pozicionēts punktā 110° austrumu garuma.
26. septembrī *Lockheed Martin* *BSAT-3c/JCSAT-110R* nodeva operatoram ekspluatācijā.

## Atsauces

## Ārējās saites
* ''JCSAT-110R'' JSAT vietnē  
* Starta nodrošinātāja informācija 
* ''BSAT-3c/JCSAT-110R'' Gunter Dirk Krebs vietnē
Norvēģijas Kara skola

right|225px|thumb|Akadēmijas vecā ēka (1802. gads).
**Norvēģijas Kara skola** () ir akadēmija, kurā tiek izglītoti Norvēģijas bruņoto spēku virsnieki. Tā ir dibināta 1750. gada 16. decembrī un ir vecākā universitātes līmeņa izglītības iestāde Norvēģijā. Bāzējas Oslo.

## Ārējās saites
* Norvēģijas Militārā akadēmijas mājaslapa 

## Atsauces
Eiropas komercsabiedrība

**Eiropas komercsabiedrība** (, saīsinājums **SE**) ir komercsabiedrības veids, kas darbojas saskaņā ar Eiropas uzņēmējsabiedrības statūtiem, kas tika pieņemti 2001. gadā. Tāds uzņēmuma statuss ļauj reģistrēties kādā no Eiropas Savienības valstīm un vienkāršoti pārvietot uzņēmumu uz kādu citu ES dalībvalsti. Uz 2011. gada janvāri šādi bija reģistrējušies 702 uzņēmumi

Neeksistē kopējs Eiropas komercsabiedrību reģistrs (SE tiek reģistrēts tajā valstī, kur atrodas tās galvenais birojs), bet katra reģistrācija tiek publicēta Eiropas Savienības Oficiālajā Vēstnesī. Latvijā SE reģistrāciju veic Uzņēmumu reģistrs.

Eiropas komercsabiedrības minimālajam pamatkapitālam jābūt vismaz 120 000 eiro. SE var izveidot četros veidos:
# apvienojoties akciju sabiedrībām;
# akciju sabiedrībām vai sabiedrībām ar ierobežotu atbildību izveidojot SE kā pārvaldītājsabiedrību;
# juridiskām personām izveidojot SE kā meitas uzņēmumu 
# pārveidojot esošu akciju sabiedrību par SE, ja tai ir bijusi meitas kompānija citā ES dalībvalstī.

## Atsauces

## Ārējās saites
* Eiropas komercsabiedrība Tieslietu ministrijas valsts sekretāra vietniece likumdošanas jautājumos LL.M. Inese Nikuļceva
* Societas Europaea Network
Kašmīra

thumbnail|235px|Kašmīras reģiona topogrāfiskā karte.
thumbnail|235px|Kašmīras reģiona politiskā karte (2019). Ar sarkanu līniju ir novilktas Kašmīras robežas pirms 1947. gada.
**Kašmīra** ir reģions Indijas subkontinenta ziemeļrietumos. Līdz 19. gadsimta vidum termins "Kašmīra" tika attiecināts tikai uz Kašmīras ieleju, kas atrodas starp Pīrpandžālas kalniem un atlikušo Himalaju kalnu sistēmu. Mūsdienās ar terminu "Kašmīra" apzīmē daudz lielāku teritoriju (aptuveni 222 tūkstošus km²), kas robežojas ar Sindžanas Uiguru autonomo reģionu ziemeļaustrumos un Tibetas autonomo reģionu rietumos, kā arī ar Indijas štatiem Himāčalu Pradēšu un Pendžābu dienvidos, Pakistānu austrumos un Afganistānu ziemeļrietumos.

## Sadalīšana
Kašmīras teritorija ir strīdus objekts starp Indiju un Pakistānu kopš 1947. gada, kad sadalījās Britu Indija. Pēc 1962. gada Indijas—Ķīnas kara ĶTR pārvalda Kašmīras austrumu daļu Aksaičinu. 1965. gadā strīds par Kašmīru izvērtās plašākā karā arī ārpus tās robežām, kas beidzās neizšķirti.

Pēc 1972. gada Šimlas vienošanās Kašmīras ziemeļu un rietumu daļas kontrolē Pakistāna (Azadkašmīra un Gilgita-Baltistāna), savukārt dienvidu un dienvidaustrumu daļas kontrolē Indija (Džammu un Kašmīra, Ladākha).

Kašmīrā bieži notiek sadursmes starp Indijas no vienas puses, Ķīnas un Pakistānas spēkiem, kā arī kopš 1987/ gada pēdējās atbalstītajiem paramilitārajiem un teroristiskajiem grupējumiem no otras puses. Reizēm šīs sadursmes un terora akti pret Indiju kļūst par lielāka mēroga militāriem konfliktiem, kā 1999., 2016., un 2019. gadā, tomēr līdz pilnvērtīgam karam tie nav attīstījušies. Līdzīgs konflikts pēc Pakistānas atbalstītu teroristu uzbrukuma tūristiem Indijā izcēlies arī 2025. gadā.

## Atsauces

## Ārējās saites
Jaroslavs Streļčenoks

**Jaroslavs Streļčenoks** (dzimis  Rēzeknē) ir baltkrievu tautības Latvijas jurists. Korupcijas novēršanas un apkarošanas biroja (KNAB) priekšnieks no 2011. gada līdz 2016. gadam.

## Biogrāfija
1998. gadā pabeidzis Rēzeknes 2. vidusskolu. 2003. gadā absolvējis Latvijas Policijas akadēmiju, ieguvis jurista izglītību. Laikā no 2004. līdz 2006. gadam studējis Latvijas Universitātes Starptautisko attiecību institūtā.

2003. gadā trīs mēnešus strādājis Ekonomijas policijā par izmeklētāju. Kopš 2003. gada strādājis dažādos amatos Korupcijas novēršanas un apkarošanas birojā. Sākotnēji viņš bija valsts amatpersonu interešu konflikta novēršanas nodaļas speciālists, nākamajā gadā — Valsts amatpersonu darbības kontroles nodaļas galvenais speciālists, savukārt 2005. gadā kļuva par valsts amatpersonu darbības kontroles nodaļas vadītāja vietnieku.  11. Saeima vienbalsīgi atbalstīja J. Streļčenoka iecelšanu KNAB priekšnieka amatā. 2016. gadā, sagaidot pilnvaru termiņa beigas, Streļčenoks pieteicās konkursam uz KNAB priekšnieka amatu, taču amata konkursa pirmo kārtu neizturēja neviens no kandidātiem, ieskaitot Streļčenoku.

2019. gadā LA.lv ziņoja, ka Streļčenoks nodarbojas ar korupcijas tēmu lekciju vadīšanu pašvaldībās.

## Atsauces
Jozefs I Hābsburgs

**Jozefs I** (, , , ; dzimis , miris ) bija Hābsburgu dinastijas Svētās Romas impērijas ķeizars no 1705. gada līdz savai nāvei. Bija arī Ungārijas, Horvātijas un Bohēmijas karalis, kā arī Austrijas erchercogs.

Dzimis Vīnē ķeizara Leopolda I un Pfalcas hercoga Filipa Vilhelma meitas Neiburgas Eleonoras Magdalēnes ģimenē.  Par Ungārijas un Vācijas karali kļuva vēl pirms tēva nāves 1705. gadā.

Valdīšana notika Spānijas mantojuma kara (1701–1714) laikā, tomēr ķeizars daudz neiesaistījās karadarbībā, paļaujoties uz Savojas prinča Eižena kaujas mākslu. Ungārijas daļā izvērtās Transilvānijas prinča Ferenca II Rākoči sacelšanās. Pēc Jozefa I nāves no bakām 1711. gadā, troni mantoja viņa brālis Kārlis VI.

## Ārējās saites
Volčina

**Volčina** (), vēsturiski arī **Konštate** (), ir pilsēta Polijas dienvidos, Opoles vojevodistē.

18. gadsimtā Austrijas mantojuma kara rezultātā pilsēta iekļāvās Prūsijā. Līdz 1945. gadam tā ietilpa Vācijā, bet, pamatojoties uz Potsdamas konferences lēmumiem, tika piešķirta Polijai.
Augusts Ģiezens

**Augusts Ģiezens** (1888—1964) bija latviešu valodnieks un skolotājs, latīņu valodas speciālists un antīkās literatūras tulkotājs.

## Dzīvesgājums
Dzimis 1888. gada 15. decembrī Jaunpiebalgas pagasta "Murdēnu" mājās. Mācījās Jaunpiebalgas Pētera pagastskolā un Vecpiebalgas draudzes skolā. No 1905. līdz 1910. gadam Ģiezens mācījās Baltijas skolotāju seminārā Kuldīgā, pēc kura beigšanas viņš strādāja par skolotāju Mālpils draudzes skolā un Bērzaunes ministrijas skolā.

No 1916. līdz 1918. gadam viņš studēja filoloģiju Tērbatas Universitātē, pēc vācu iebrukuma Petrogradas universitātē 1919. gadā. 1920. gadā Ģiezens pabeidza Latvijas Universitāti un publicēja Sofokla un Apulēja darbu tulkojumus latviešu valodā. Strādāja par latīņu valodas skolotāju dažādās Rīgas skolās, papildinājās Berlīnes universitātē (1925–1926). Sarakstīja vairākas latīņu un latviešu valodas gramatikas mācību grāmatas. Līdztekus skolotāja darbam nodevās Aristoteļa un Homēra lieldarbu tulkojumiem, kas izdoti no 1924. līdz 1943. gadam. Pēc Otrā pasaules kara strādāja par latīņu valodas skolotāju Rīgas 1. vidusskolā, no kuras bija spiests aiziet pēc tam, kad latīņu valodu svītroja no vidusskolas mācību programmas 1950. gadu sākumā. Pēc tam īslaicīgi pasniedza latīņu valodas kursu Rīgas Medicīnas institūta studentiem. Pēc aiziešanas pensijā viņš dzīvoja trūcīgos apstākļos un izdeva Apulēja "Zelta ēzeļa" (1959) un Aristofana komēdiju (1960) tulkojumus. Miris 1964. gada 23. janvārī Jaunpiebalgā, apbedīts Jaunpiebalgas Jaunajos kapos. Ģiezena veiktie Vergīlija un Hēsioda darbu tulkojumi izdoti ilgi pēc viņa nāves.

## Darbi
* Latīņu gramatika. Sistēmisks kurss. Fonētika, morfoloģija un sintakse. J. Rozes grāmatu apgāds, 1923. — 224 lpp. (seši izdevumi, pēdējais 1939. gadā)

## Tulkojumi
* Sofokls. Antigone (1920)
* Apulējs. Amors un Psīhe (1922)
* Aristotelis. Poētika (1924, 1959)
* Homērs. Īliada (1936, 1961)
* Homērs. Odiseja (1943, 1967)
* Apulējs. Zelta ēzelis (1959)
* Aristofans. Komēdijas 1.–2. (1960)
* Vergilijs. Eneīda (1970)
* Sengrieķu traģēdijas (1975)
* Hēsiods. Teogonija (1995)
* Hēsiods. Darbi un dienas (1995)

## Apbalvojumi un pagodinājumi
* Triju Zvaigžņu ordenis (V šķ., 1938)

## Atsauces
Olesno apriņķis

**Olesno apriņķis** () ir apriņķis Polijā, Opoles vojevodistē. Robežojas ar Opoles vojevodistes Stšelces, Opoles un Klučborkas apriņķiem, Lodzas vojevodistes Verušovas un Veluņas apriņķiem, kā arī Silēzijas vojevodistes Klobuckas un Lubliņecas apriņķiem.

## Apskates objekti
*Olesno rātsnams (*Ratusz w Oleśnie*)


Ratusz_w_Oleśnie.JPG|Olesno rātsnams
1383. gads

**1383. gads** () bija parastais gads, kas pēc Jūlija kalendāra sākās ceturtdienā.

## Notikumi
* 17. maijs — Kastīlijas karalis Huans I apprec Portugāles Beatrisi.
* 22. oktobris — mirst Portugāles karalis Fernandu I un troni manto viņa meita Beatrise, kura ir precējusies ar Kastīlijas karali Huanu I. Kastīliešu ietekmei rodas spēcīga opozīcija, kā rezultātā Portugāli pārņem pilsoņu karš. 
* Parīzē tiek pabeigta Bastīlijas celtniecība.

## Dzimuši
* Eugenijs IV — Romas pāvests (miris 1447. gadā)

## Miruši
* 22. oktobris — Fernandu I, Portugāles karalis (dzimis 1345. gadā)
Melnais tirgus

**Melnais tirgus** ir preču un pakalpojumu tirgus, kas atrodas ārpus formāli noteiktā un valsts atbalstītā tirgus. Tas veidojas galvenokārt divu apsvērumu dēļ:

# lai izvairītos no nodokļiem un preces un pakalpojumus varētu pārdot un pirkt lētāk (pelēkais tirgus),
# lai pārdotu un pirktu preces un pakalpojumus, kas ir kādā valstī aizliegti vai ar ierobežotu pieejamību/izplatāmību.

Ik gadu pasaulē melnais tirgus nodrošina 1,8 miljardus darbavietu.

## Atsauces
Ježijs Buzeks

**Ježijs Karols Buzeks** (; dzimis ) ir poļu politiķis, kuru 2009. gadā ievēlēja par Eiropas Parlamenta prezidentu. No 1997. gada 31. oktobra līdz 2001. gada 19. oktobrim viņš bija Polijas premjerministrs.

Dzimis luterticīgā ģimenē mūsdienu Čehijas teritorijā. Pēc Otrā pasaules kara ģimene pārcēlās uz Hožovu. 1963. gadā Ježijs Buzeks kā ķīmijas inženieris absolvēja Silēzijas Politehniku. Strādāja Polijas Zinātņu akadēmijas Ķīmijas institūtā Glivicē. XX gadsimta astoņdesmitajos gados iesaistījās arodbiedrības Solidaritāte darbībā. No 1997. līdz 2001. gadam Ježijs Buzeks bija pirmais Polijas premjerministrs, kurš nostrādāja pilnu termiņu. 2001. gadā, līdz ar zaudējumu vēlēšanās, aizgāja no politikas, tomēr 2004. gadā no Silēzijas reģiona tika ievēlēts Eiropas Parlamentā.

## Ārējās saites

* Eiropas Parlamenta prezidenta oficiālā mājaslapa , , ,
Mimēze

**Mimēze** ( — 'atdarināšana') ir mācība par īstenības atdarināšanu. Mākslā jēdzienam *mimēze* sinonīms ir *attēlojums*.

Šo terminu ieviesis sengrieķu filozofs Aristotelis, pirmo reizi to lietojot savā darbā "Poētika".
Katarse

**Katarse** ( — 'šķīstīšanās', 'attīrīšanās') ir jēdziens, ko lieto visbiežāk mākslā un filozofijā. Ar to apzīmē mākslas estētisko iedarbību uz cilvēku. Katarse ir attīrīšanās caur līdzpārdzīvojumu. 

Šo jēdzienu ieviesa sengrieķu filozofs Aristotelis, pirmo reizi to pieminot savā darbā "Poētika".
Trabzona

**Trabzona** (, izrunā: ), vēsturiski arī **Trebizonda** (*Trebizond*) vai **Trapezunda**, ir pilsēta Turcijā, Trabzonas ila administratīvais centrs. Tā atrodas Melnās jūras dienvidaustrumu krastā, un pilsētu no dienvidiem ieskauj Austrumpontijas kalni.

**Trapeza** (*Trapezus*) (pilsētas vēsturiskais nosaukums), iespējams, tika dibināta 756. gadā p.m.ē. To dibināja senie grieķi no Sinopas. Līdzīgi kā daudzas citas Melnās jūras apmetnes, tā asociējās ar leģendu par karojošajām sievietēm amazonēm. Pilsēta ir bijusi Senās Romas, Bizantijas, Persijas, Osmaņu impērijas un Krievijas impērijas (Pirmā pasaules kara laikā no 1916. līdz 1918. gadam) sastāvā.

2011. gadā no 23. līdz 29. jūlijam pilsētā norisinājās Eiropas Jaunatnes vasaras olimpiskais festivāls.

## Atsauces

## Ārējās saites
Lizergīnskābes amīds

**D-Lizergīnskābes amīds** (**LSA**, **d-lizergamīns**) ir alkaloīds, kas dabiski ir sastopams vairāku sugu tīteņu dzimtas augos un dažās sēnēs. LSA lielos daudzumos ir tieši tīteņu un Havajas mazās kokrozes sēklās, kas tiek lietotas kā halucinogēni un no kurām tiek ekstrahēts LSA. LSA ir cieša ķīmiska saistība ar LSD — tie abi ir ergolīni. LSA gan izraisa vājākas vizualizācijas nekā LSD, gandrīz vienmēr, ēdot sēklu veidā, arī spēcīgu vemšanu.

LSA ir iekļauts ASV kontrolēto vielu sarakstā kā LSD prekursors, tāpat tas ir iekļauts Apvienotās Karalistes un daudzu citu valstu kontrolēto vielu sarakstā. Latvijā LSA netiek atsevišķi kontrolēts.

## Atsauces

## Ārējās saites

*
Vieglās un smagās narkotikas

**Vieglās un smagās narkotikas** ir termins, ar kuru apzīmē psihotropo vielu iedalījumu, kur smagās narkotikas ir tās, kas ir atkarību izraisošas un tiek uzskatītas kā izteikti veselībai bīstamas, bet vieglās — kas tiek uzskatītas par atkarību neizraisošām (vai minimālu atkarību izraisošām), ar daudz mazākām veselībai kaitīgām sekām. Pie smagajām narkotikām parasti tiek pieskaitīts, piemēram, heroīns, kokaīns, metamfetamīns, pie vieglajām — MDMA, LSD, marihuāna, katas koks, kofeīns.

Šim iedalījumam ir kritiķi, jo tas rada priekšstatu, ka dažas psihotropās vielas (vieglās) ir drošākas par citām vielām un ka tās tāpēc nerada veselībai bīstamas sekas.

## Atsauces
Iļģi

**Iļģi** ir latviešu postfolkloras un folkroka grupa, kas izmanto tradicionālās tautas mūzikas motīvus, tos radoši pārstrādājot un etniskajai mūzikai raksturīgo skanējumu kombinējot ar rokmūzikas instrumentiem.

## Vēsture
Grupa "Iļģi" dibināta 1981. gada 21. aprīlī, tā uzskatāma par postfolkloras aizsācēju Latvijā. Sākotnēji darbojušies kā folkloras grupa, kas izpilda tradicionālo tautas mūziku, ar laiku "Iļģi" pievēršas tās brīvākai interpretācijai, tā kļūstot par postfolkloras grupu. Viņu agrīnie ieraksti apkopoti dubultdisku izdevuma "Agrie gadi" pirmajā diskā. Pirmais albums "Rāmi, rāmi" jau uzrāda "Iļģu" radošo meklējumu ceļu, tajā apkopotas pārsvarā meditatīvas, lēnas dziesmas, kurās līdzās folkloras materiāliem izpaužas arī grupas dalībnieku improvizācijas spējas. Līdzīgā stilā veidots arī albums "Riti riti".

Ar 1998. gada albumu "Saules meita" sākas "Iļģu" interese par popmūziku un rokmūziku, kas vēlāk piešķir viņu mūzikai vieglāk uztveramu skanējumu. 2002. gadā iznāk disks "Spēlēju, dancoju" — tā ir folkloras rokopera, kas balstīta uz Raiņa lugu, tai mūziku sacerējuši grupas dalībnieki, un tā iekļauj dažādus mūzikas stilus. Šie meklējumi turpinās arī nākamajā diskā "Kaza kāpa debesīs".

Piecas reizes Iļģi ir saņēmuši balvu par Latvijas Mūzikas ierakstu gada labākais mūsdienu tautas mūzikas albumu.

2011. gada 3. decembrī "Iļģi" atzīmēja 30 gadu jubileju ar plašu koncertu Rīgā, koncertzālē *[[Palladium Rīga|Palladium]]*.

## Diskogrāfija

### Albumi

### Labāko dziesmu izlases
Dārbi

**Dārbi** (; ) ir pilsēta un unitārā pašvaldība Apvienotajā Karalistē, Anglijā, Dārbišīras grāfistes lielākā pilsēta un vēsturiskais grāfistes centrs. Pilsēta atrodas Peninu dienvidu daļā Dērventas upes krastos  no grāfistes centra Metlokas un  no valsts galvaspilsētas Londonas.

## Vēsture
Romiešu iekarojuma laikā tagadējās Dārbi priekšpilsētas Litlčesteras vietā pastāvēja cietoksnis un pilsētiņa Derventio (*Derventio Coritanorum*). Pēc romiešu aiziešanas pilsētiņu ieņēma sakši. 9. gadsimtā to ieņēma vikingi, kas to padarīja par Dānelāgas vienu no piecām nocietinātajām pilsētām. 917. gadā to ieņēma Mersijas valdniece Etelfleda. 

Pilsētas dāņu nosaukums bija *Djúra-bý*, kas senangļu valodā tika pārlikts kā *Deoraby* – ‘brieža ciems’. 16. gadsimtā tika uzcelta Dārbi katedrāle, kas ir viens no ievērojamākajiem tūristu apskates objektiem pilsētā.

Dārbi un visa Dārbišīra bija viens no Britānijas rūpnieciskās revolūcijas centriem. 1717. gadā šeit tika uzbūvētas Anglijā pirmās ar ūdens spēku darbināmās zīda dzirnavas; zīda vērpšanas noslēpums tika nozagts no pjemontiešiem, par ko rūpnīcas īpašnieks vēlāk atriebjoties tika noindēts. Pilsētā attīstījās arī tekstilrūpniecība, bet no 19. gadsimta Dārbi kļuva par mašīnbūves un inženierijas centru. 1840. gadā Dārbi tika savienota ar dzelzceļa tīklu un pilsēta kļuva par Midlendas dzelzceļa sistēmas centru. 1888. gadā Dārbi kļuva par no Dārbišīras administrācijas neatkarīgu grāfistes boro. 

Pilsētas rūpniecība sāka strauji attīstīties, kad kompānija Rolls-Royce 1907. gadā šeit atvēra automobiļu un lidmašīnu rūpnīcu. Pilsēta joprojām bija arī galvenais sliežu ražotājs valstī. 1977. gadā karaliene Elizabete II, atzīmējot savas kronēšanas 25. gadadienu, piešķīra Dārbi lielpilsētas statusu. 

## Sports
Pilsētā bāzējas Anglijas futbola čempionāta (otrās spēcīgākās līgas) komanda *[[Derby County F.C.]]*.

## Atsauces

## Ārējās saites
Kurts Beks

**Kurts Beks** (; dzimis ) ir vācu politiķis no Vācijas Sociāldemokrātiskās partijas. No 1994. līdz 2013. gadam - Reinzemes-Pfalcas Ministru prezidents. No 2006. līdz 2008. gadam - partijas priekšsēdētājs. No 2012. gada - Frīdriha Eberta fonda priekšsēdētājs.

Dzimis Bādbergcābernā mūrnieka ģimenē. Izaudzis Šteinfeldā. Mācījies par elektriķi. 1972. gadā (23 gadu vecumā) beidza vakarskolu. Kopš tā laika pārstāvēja strādājošos darba padomēs (*Betriebsrat*). Sociāldemokrātiskās partijas biedrs no 1972. gada. No 1993. gada - partijas Reinzemes-Pfalcas zemes nodaļas vadītājs. 2006. gada 14. maijā tika ievēlēts par Sociāldemokrātiskās partijas vadītāju. 2008. gada 7. septembrī atkāpās no partijas vadītāja amata, jo aptaujas rādīja, ka viņam nav izredžu uzvarēt Angelu Merkeli 2009. gada vēlēšanās.

## Ārējās saites

 
* Kurta Beka oficiālā mājaslapa
Harijs Poters (filmu cikls)

**"Harijs Poters"** () ir Apvienotās Karalistes un ASV filmu cikls, kas balstīts uz britu rakstnieces Dž. K. Roulingas tāda paša nosaukuma romānu sēriju. Filmu cikls sastāv no astoņām filmām, no kurām pirmā, "Harijs Poters un Filozofu akmens", iznāca 2001. gadā, savukārt pēdējā, "Harijs Poters un Nāves dāvesti: Otrā daļa", — 2011. gadā.

Filmu cikla producents ir Deivids Heimans un galvenās lomas visās astoņās filmās atveido Denjels Redklifs, Rūperts Grints un Emma Votsone. Filmu ciklu režisējuši četri režisori: Kriss Kolumbuss, Alfonso Kvarons, Maiks Ņūvils un Deivids Jeitss. Tā pašlaik ir trešais visu laiku ienesīgākais filmu cikls ar $ lieliem ienākumiem. Atsevišķi ņemot, ienesīgākā filmas daļa ar $ lieliem ieņēmumiem ir "Harijs Poters un Nāves dāvesti: Otrā daļa", kas ir arī desmitā visu laiku ienesīgākā filma.

## Filmas
* 2001: "Harijs Poters un Filozofu akmens" (*Harry Potter and the Philosopher's Stone*)
* 2002: "Harijs Poters un Noslēpumu kambaris" (*Harry Potter and the Chamber of Secrets*)
* 2004: "Harijs Poters un Azkabanas gūsteknis" (*Harry Potter and the Prisoner of Azkaban*)
* 2005: "Harijs Poters un Uguns biķeris" (*Harry Potter and the Goblet of Fire*)
* 2007: "Harijs Poters un Fēniksa ordenis" (*Harry Potter and the Order of the Phoenix*)
* 2009: "Harijs Poters un Jauktasiņu Princis" (*Harry Potter and the Half-Blood Prince*)
* 2010: "Harijs Poters un Nāves dāvesti: Pirmā daļa" (*Harry Potter and the Deathly Hallows — Part 1*)
* 2011: "Harijs Poters un Nāves dāvesti: Otrā daļa" (*Harry Potter and the Deathly Hallows — Part 2*)

## Galveno lomu atveidotāji

## Piezīmes

## Ārējās saites

*
Harijs Poters (nozīmju atdalīšana)

**Harijs Poters** var būt:
* "Harijs Poters" — grāmatu sērija;
* Harijs Poters — tēls;
* "Harijs Poters" — filmu cikls;
* Viljams Norvūds Poters.
Dzelzs vīrs 2

**"Dzelzs vīrs 2"** () ir 2010. gada ASV supervaroņu filma, kuras režisors ir Džons Favro. Filma balstīta uz *[[Marvel Comics]]* tēlu Dzelzs vīru. Tas ir turpinājums 2008. gada filmai "Dzelzs vīrs". Galvenās lomas atveido Roberts Daunijs jaunākais, Gvineta Paltrova, Dons Čīdls, Skārleta Džohansone un Mikijs Rurks. Filmas pirmizrāde notika  Losandželosā, ASV. Filmu nominēja Amerikas Kinoakadēmijas balvai kategorijā "Labākie vizuālie efekti".

## Atsauces

## Ārējās saites
*
Halucinogēnu paliekošie uztveres traucējumi

frame|HPPD viena no traucējumiem — "vizuālā sniega" simulācija
frame|Plūstošās vizualizācijas, ko var redzēt daži HPPD slimnieki ar aizvērtām acīm
**Halucinogēnu paliekošie uztveres traucējumi** (HPPD) ir slimība, kam raksturīgi pastāvīgi vizuālās uztveres traucējumi, kas līdzinās halucinogēnu izraisītajiem uztveres traucējumiem. HPPD vizuālie traucējumi izpaužas, piemēram, kā halo redzējumi ap objektiem, kustību līnijas un *priekšmetiskās pēdas* aiz objektiem kustībā, krāsu izšķiršanas grūtības, statisku objektu kustības utt. HPPD pārsvarā rodas no halucinogēno vielu lietošanas, bet retos gadījumos tos var diagnosticēt arī bez šādu vielu lietošanas pieredzes. Precīzi nav skaidrs, kāpēc rodas HPPD, bet HPPD mēdz būt ļoti ilgstoši un nepāriet vairākus mēnešus vai pat gadus. Arī efektīvs ārstniecības līdzeklis pret HPPD vēl nav ieviests.

Vielas, kas var izsaukt HPPD, ir dažādas: LSD, psilocibīns, meskalīns, 2C-E, 2C-I, 5-MeO-DIPT, MDMA, marihuāna, difenhidramīns, fenciklidīns un lielās devās arī dekstrometorfāns.

HPPD izraisītie vizuālie traucējumi nevar tikt uzskatīti par īstām halucinācijām; cilvēki, kam ir diagnosticēts HPPD, spēj atšķirt, ka vizualizācijas ir ilūzijas un ka tās nenotiek īstenībā. Tā ir pamatatšķirība, kas HPPD atšķir no šizofrēnijas.

## Ārējās saites
*
Ārpusķermeņa pieredze

thumb|300px|Ārpusķermeņa pieredzes vizuāls attēlojums
**Ārpusķermeņa pieredze** (*out-of-body experience*; OBE) ir izjūta, kad indivīdam liekas, ka viņš atdalās vai aizplūst no sava ķermeņa, vai indivīds jūt, ka viņa fiziskais ķermenis atrodas ārpus viņa paša (autoskopija). Ārpusķermeņa pieredzi, to parapsiholoģiski vai paranormāli interpretējot, mēdz dēvēt par astrālo projekciju — stāvokli, kad astrālais ķermenis atdalās no fiziskā ķermeņa.

Āpusķermeņa pieredzi izsauc dažādi apstākļi:
* meditācija,
* apzinātā sapņošana,
* psihotropo vielu (it īpaši ketamīna, PCP, DXM un DMT) iedarbība,
* pirmsnāves pieredze un klīniskā nāve,
* smadzeņu un sensorisko stimulu mehānisks kairinājums.
OBE

**OBE** var būt:
* Britu Impērijas ordenis (*Order of the British Empire*);
* Ārpusķermeņa pieredze (*out-of-body experience*).
1321. gads

**1321. gads** () bija parastais gads, kas pēc Jūlija kalendāra sākās ceturtdienā.

## Notikumi

### Nezināms datums
* Notika Irpeņas kauja, kurā Lietuva uzveica Kijivas kņazisti.

## Dzimuši
* *iespējams*
** Valdemārs IV, Dānijas karalis (miris 1375.)

## Miruši
* 31. maijs — Birgers Magnusons, Zviedrijas karalis (dzimis 1280.)
* 14. septembris — Dante Aligjēri, itāliešu dzejnieks (dzimis 1265.)
Dzelzs vīrs (filma)

**"Dzelzs vīrs"** () ir 2008. gada ASV supervaroņu filma, kuras režisors ir Džons Favro. Filma ir balstīta uz *[[Marvel Comics]]* tāda paša nosaukuma tēlu un šī ir pirmā filma no *[[Marvel Cinematic Universe]]* filmu sērijas.

Filma ir stāsts par multimiljonāru Toniju Stārku, kas kļūst par ar tehnoloģijām apveltītu supervaroni — Dzelzs vīru. Galvenās lomas atveido Roberts Daunijs jaunākais, Terenss Hauards, Džefs Bridžess un Gvineta Paltrova.

Filma galvenokārt ir saņēmusi pozitīvas atsauksmes, kritiķi ir slavējuši Roberta Daunija tēlojumu. Amerikas Kinoinstitūts "Dzelzs vīru" atzina par vienu no desmit labākajām 2008. gada filmām. Filmas pirmizrāde notika . 2010. gadā iznāca filmas turpinājums "Dzelzs vīrs 2".

## Atsauces

## Ārējās saites
*
Morgans Frīmens

**Morgans Frīmens** (; dzimis ) ir amerikāņu kinoaktieris, režisors, aviators un teicējs.

Viņš ir saņēmis Amerikas Kinoakadēmijas balvu kā labākais otrā plāna aktieris par lomu filmā "Miljons dolāru mazulīte". Vēl Amerikas Kinoakadēmijas balvai ticis nominēts par lomām filmās *[[Street Smart]]*, "Deizijas kundzes šoferis" (*Driving Miss Daisy*), "Brīvības cena" un "Nepakļaujamais" (*Invictus*)*.* Tāpat ir saņēmis Zelta globusu un balvu "Sudraba lācis" kategorijā *Best Acting Team* Berlīnes Starptautiskajā kinofestivālā (par lomu filmā "Deizijas kundzes šoferis"), kā arī Ekrāna aktieru ģildes balvu (par lomu filmā "Miljons dolāru mazulīte"). Frīmens ir filmējies arī tādās komerciāli veiksmīgās filmās kā "Nepiedots", "Slava" (*Glory*), "Septiņi", "Katastrofa", "Visu baiļu summa", "Visvarenais Brūss", "", *[[March of the Penguins]]*, "Pirms nolikt karoti", "Visvarenais Evans", "Meklēšanā", "Slevina laimīgais skaitlis", "Tumšais bruņinieks" un "RED aģenti: atvaļināti un sevišķi bīstami".

## Filmogrāfija

## Atsauces

## Ārējās saites
Frīmens

**Frīmens** ( — 'brīvcilvēks') ir angļu cilmes uzvārds (sieviešu dzimtē **Frīmena**). Cilvēki ar šo uzvārdu:

* Gordons Frīmens (*Gordon Freeman*) — datorspēļu tēls;
* Martins Frīmens (*Martin Freeman*) — britu aktieris;
* Morgans Frīmens (*Morgan Freeman*) — ASV aktieris;
* Teodors Frīmens (*Theodore Freeman*) — ASV kosmonauts.

## Skatīt arī
* Frimans
EUTELSAT 7 West A

***EUTELSAT 7 WEST A*** (līdz 2012. gada martam ***ATLANTIC BIRD 7***) ir Francijas kompānijas *[[Eutelsat]]* sakaru pavadonis, kas palaists 2011. gadā. Tas paredzēts televīzijas un citu sakaru veidu nodrošināšanai klientiem Vidējos Austrumos un Āfrikas ziemeļdaļai.

*ATLANTIC BIRD 7* palaists  20:18 UTC ar nesējraķeti Zenit-3SL no peldošās platformas Odyssey Klusajā okeānā. Šis bija pirmais starts Sea Launch pēc vairāk kā divu gadu pārtraukuma, kas bija saistīts ar kompānijas bankrotu un reorganizāciju. Pēc 1 stundas 7 minūtēm pavadonis tika izlaists ģeostacionārajā pārejas orbītā. Ģeostacionāro orbītu tas sasniedza ar saviem dzinējiem.

Oktobra otrajā pusē, pēc pārbaudēm un izmēģinājumiem, *ATLANTIC BIRD 7* tika izvietots ģeostacionārajā orbītā 7,2° rietumu garuma. Tajā pašā pozīcijā atrodas *[[Nilesat 101]]*, 102 un 201. Tur *ATLANTIC BIRD 7* pārņēma *[[ATLANTIC BIRD 4A]]* vairāk kā 400 televīzijas kanālu retranslāciju, kurš pēc tam tika pārvietots uz punktu 3° A un pārsaukts par *EUTELSAT 3C*.

2012. gada 1. martā *Eutelsat* unificēja savu pavadoņu nosaukumu sistēmu. Kosmiskie aparāti turpmāk tika identificēti pēc to orbitālās pozīcijas. *ATLANTIC BIRD 7* ieguva nosaukumu ***EUTELSAT 7 WEST A***.

## Atsauces

## Ārējās saites
* ''Eutelsat 7 West A''' Eutelsat  
* ''Atlantic Bird 7'' Eutelsat 
* ''Atlantic Bird 7'' Gunter's Space Page
Barcelona (dziesma)

"**Barcelona**" ir singls, ko izdeva Queen vokālists Fredijs Merkūrijs un operas soprāns Montserata Kabaļe. Tas bija daļa no viņu sadarbības albuma *[[Barcelona (albums)|Barcelona]]* un tika iekļauts arī Queen izlasē *[[Greatest Hits III (Queen albums)|Greatest Hits III]]*.

Dziesma attēloja Merkūrija mīlestību uz operu, tajā akcentēts viņa augstais balss tembrs un Kabaljē operas vokāls un to pavadīja pilns orķestra sastāvs. Tas pirmoreiz tika izdots 1987. gadā un kļuva ar vienu no lielākajiem hītiem Merkūrija solokarjerā, sasniedzot astoto vietu Lielbritānijas singlu topā. Pēc Merkūrija nāves 1991. gadā tas tika izpildīts 1992. gada vasaras olimpiskās spēlēs, pēc kurām tas pakāpās vēl augstāk, sasniedzot 2. vietu Lielbritānijā, Nīderlandē un Jaunzēlandē.

2004. gadā BBC Radio 2 ierindoja *Barcelona* 41. vietā savā *Sold On Song Top 100* sarakstā.

## Atsauces
Krapkovices apriņķis

**Krapkovices apriņķis** () ir apriņķis Polijā, Opoles vojevodistē. Robežojas ar Opoles vojevodistes Opoles, Stšelces, Keņdzežinas-Kozles un Prudņikas apriņķiem.

## Apskates objekti
*Mošnas pils (*Pałac w Mosznej*)

## Galerija

Zamek_Moszna_-_wschodnie_skrzydło.JPG|Mošnas pils
Moszna_z_lotu_ptaka.jpg|Mošnas pils
Moszna_wnetrze_zamku.jpg|Mošnas pils


## Ārējās saites

*Mošnas pils
Gogolina

**Gogolina** () ir pilsēta Polijas dienvidos, Opoles vojevodistē. Kopš 2010. gada pilsēta un tās gmina ir bilinguāla — oficiāls statuss ir arī vācu valodai.

18. gadsimtā Austrijas mantojuma kara rezultātā pilsēta iekļāvās Prūsijā. Pēc Pirmā pasaules kara 1921. gada Augšsilēzijas referendumā 56,9% iedzīvotāju nobalsoja par palikšanu Vācijas sastāvā, nevis pievienošanos jaunajai Polijas valstij. Līdz 1945. gadam tā ietilpa Vācijā, bet, pamatojoties uz Potsdamas konferences lēmumiem, tika piešķirta Polijai.